אלמנטלי

אלמנטלי (באנגלית: Elemental) הוא סרט קולנוע אמריקאי בהנפשה ממוחשבת שהופק על ידי אולפני "פיקסאר" והופץ על ידי סרטי אולפני וולט דיסני. הסרט בוים על ידי פיטר סון, והוא עלה לאקרנים ב-16 ביוני 2023.

פסקול הסרט כולל 37 רצועות, שאחת מהן היא הסינגל "Steal the Show" בביצוע לאוב.

תקציר העלילה 
העלילה מתרחשת בעיר אלמנט סיטי בה חיים יחדיו תושבים דמויי-אלמנטלים: אש, מים, אדמה ואוויר. אמבר ("אשלי" בגרסה העברית), אישה צעירה העשויה מיסוד האש, היא בת יחידה למהגרים, העובדת בחנות שבבעלות הוריה. הם מצפים ממנה לרשת אותם בניהולה כאשר אביה יפרוש לגמלאות. כמי שכמעט ולא יצאה מרובע מגוריה, רובע בו כל התושבים עשויים מאש, היא מופתעת להכיר את ווייד ("פלג" בדיבוב לעברית), פקח עירייה צעיר העשוי מיסוד המים. לאחר שבמשך כל חייה נאמר לה כי מים ואש אינם יכולים לדור בכפיפה אחת, השניים יוצאים להרפתקה משותפת, בה הם מגלים את המאחד והשונה ביניהם.

דמויות ומדבבים

יסוד האש
 אמבר לומן / אש-לי מאור (באנגלית: ליה לואיס, בעברית: לורן סביר) – אישה צעירה וחזקה העשויה מיסוד האש שמתאהבת בוייד והופכת לבת זוגו.
 אמבר / אש-לי הצעירה (באנגלית: קלרה לין דינג).
 אמבר / אש-לי הבוגרת (באנגלית: רייגן טו).
 ברני לומן / בערי מאור (באנגלית: רוני דל כרמן, בעברית: יואב בר לב) – אביה של אמבר ובעלה של קינדר, הבעלים של "חנות האש". יוצא לגמלאות בסוף הסרט.
 קינדר לומן / גיצית מאור (באנגלית: שילה אומי, בעברית: ענת ניב) – אמה של אמבר ואשתו של ברני. מגדת עתידות במקצועה. 
 פלרייטה (באנגלית: וילמה בונה) – אחת מלקוחותיו של ברני. מנהלת את החנות בסוף הסרט. 
 פלארי (באנגלית: ג'ונתן אדמס) – אחד מלקוחותיו של ברני. מנהל את החנות בסוף הסרט.

יסוד המים
 וייד ריפל / פלג גלים (באנגלית: מאמדו אצ'יי, בעברית: יובל גרבש) – בחור צעיר ורגיש ואחיהם של אלן ולייק העשוי מיסוד המים שמתאהב באמבר והופך לבן זוגה.
 ברוק ריפל / גאות גלים (באנגלית: קתרין אוהרה, בעברית: שירלי לילו) – אמם האלמנה של אלן, וייד ולייק.
 הרולד (באנגלית: רונוביר לאהירי, בעברית: גלעד קלטר) – אחיה של ברוק ודודם של וייד, אלן ולייק.
 אלן ריפל / אלן גלים (באנגלית: מת'יו יאנג קינג, בעברית: ערן מור) – אחיהם הגדול של וייד ולייק ובעלה של של אדי.
 מרקו (באנגלית: אינוקנט אקקיטי) – אחיינם של וייד ולייק ובנם של אלן ואדי הנוטה להיעלם עם אחיו פולו.
 פולו (באנגלית: אינוקנט אקקיטי) – אחיינם של וייד ולייק ובנם של אלן ואדי הנוטה להיעלם עם אחיו מרקו.
 אדי ריפל / אדי גלים (באנגלית: קריסטה גונזלס) – אשתו של אלן.
 לייק ריפל / אגם גלים (באנגלית: אווה קאי האוזר) – אחיהם של אלן ווייד ובן זוגה של ג'יבלי, הדמות הא-בינארית הראשונה של פיקסאר.
 ג'יבלי (באנגלית: מאיה אאוקי טאטל) – בת זוגו של לייק.

יסוד האוויר
 גייל קומולוס / סערה קומולוס (באנגלית: ונדי מקלנדון-קובי, בעברית: רונה בקרמן) – ראש העירייה של "אלמנטל סיטי" שמתאהבת בפרן בסוף הסרט.
 לוץ (באנגלית: מת'יו יאנג קינג) – שחקן כדורסל נלהב באצטדיון ציקלון.

יסוד האדמה
 קלוד / צור (באנגלית: מייסון ורטהיימר, בעברית: לביא מור) – ילד מיסוד האדמה המאוהב באמבר. מצמיח פרחים בבית השחי. מתאהב בילדה בגילו מיסוד האש בסוף הסרט. 
 פרן / גפן (באנגלית: ג'ו פארה, בעברית: אלי לולאי) – בחור מגודל העובד בבית העירייה שמתאהב בגייל בסוף הסרט.

הפקה

פיתוח
ב-16 במאי 2022, חשפו אולפני "פיקסאר" אמנות קונספט ראשונה מתוך הפקת הסרט. בריאיון ל"דדליין" חשף במאי הסרט, פיטר סון, כי הסרט נוצר בהשראת ילדותו בניו יורק, כבן למשפחת מהגרים קוריאנית.

ליהוק
ב-9 בספטמבר 2022, במהלך אירוע D23, נחשף כי מאמדו אצ'יי וליה לואיס ידבבו את וייד ואמבר בהתאמה, כמו כן נחשפו טיזר פוסטר ותמונות ראשונות מהסרט.

הפצה
הסרט עלה לאקרנים ב-16 ביוני 2023.

בניגוד לסרטי האנימציה של דיסני שהופצו מאז פרצה מגפת הקורונה וזכו להפצה קולנועית קצרת מועד לפני שעברו לשירות הסטרימינג דיסני+, מה שהביא לכרסום ברווחיהם, דיסני תכננה ש"אלמנטלי", כמו גם "המשאלה" של דיסני, יזכו להפצה קולנועית ארוכה יותר, ללא העברה לדיסני+ בטווח המיידי.

ביקורות והכנסות 
בסוף השבוע הראשון להקרנתו, הסרט הכניס 29.5 מיליון דולר ומציב אותו כסרט בעל הפתיחה הנמוכה ביותר של פיקסאר.

הסרט זכה לביקורות מעורבות, שרובן חיוביות. האתר Rotten Tomatoes נתן לסרט ציון חיובי של 76% בהסתמך על 168 חוות דעת, שהממוצע של כל אחת מהן היה 6.5/10. אולם המבקרים קטלו את הסרט וכינו אותו "ההפצה האיומה של האולפן מאז ומתמיד".

התגובות לרעיון והקונספט של הסרט היו שליליות.

המבקרים והצופים טענו שלמרות כמה הברקות הסרט הוא קלישאתי, בחלק מהביקורות לסרט אמרו שאלמנטלי בטעות הפך לסרט בורקס אמריקאי שכשל.

האתרים Deadline Hollywood ו-TheWrap ציינו כי כישלון הסרט מביא בכך שצופים רבים מחכים שהסרטים יופצו בדיסני+ במקום ללכת לבתי הקולנוע כתוצאה ממגפת הקורונה.

באוגוסט 2023, נודע כי הסרט הרוויח יותר מ-400 מיליון דולר ברחבי העולם. לשם כך דיסני הפיצו ברכה לכבוד החזרה של ההצלחה הקופתית של הסרט אשר אמרה כי "לאחר הכישלון של סוף השבוע הראשון, אנחנו מודם לקהל אשר ידעו את מה שטוב בסרט". באותו חודש ג'ים מוריס, הנשיא של פיקסאר, אמר "בקופות אשר אנחנו מצפים להם עכשיו, [הסרט] יכול לעבוד טוב יותר אפילו בקולנוע".

הסרט זכה להצלחה רבה בדרום קוריאה.

קישורים חיצוניים

הערות שוליים

סרטי 2023
סרטי הנפשה אמריקאיים
סרטי אנימציה ממוחשבת
פיקסאר: סרטים
דיסני: סרטי הנפשה